GiliGold/VAD_KnessetCorpus huggingface dataset:
<ספי זינגר: אבל, יחד עם זאת, כיוון שמדובר בחוק מזונות אנחנו מסכימים ומקובל עלינו שתהיה הנחיה של הכונס הרשמי, שבמידה והחייב לא עומד בחובה הזאת, ולא ממלא את חובתו - - -
דוד רותם: זה יהיה בחוק.
<ספי זינגר: מבחינתנו זה לא משהו ש- - -
דוד רותם: אני רוצה לראות ששרת המשפטים תודיע שהיא מבקשת להגיש הסתייגות.
<ספי זינגר: הצעת החוק הזו היא הצעת חוק פרטית שנעשתה בתיאום, היא הוסכמה בתיאום.
<ספי זינגר: הדבר הזה חורג מההצעה, חורג מהתיאום שלה.
<ספי זינגר: אנחנו מסכימים לתת את הפתרון לדבר הזה, אבל לא מקובל עלינו.
דוד רותם: זה לא משנה אם זה חורג.
קארין אלהרר: אני לא מבינה מדוע זה חורג.
קארין אלהרר: איפה החריגה?
דוד רותם: תוך שלוש דקות תחליט, ואנחנו ניתן לשרת המשפטים את האפשרות להגיש הסתייגות.
דוד רותם: אני מכיר את שרת המשפטים.
דוד רותם: היא לא תגיש הסתייגות.
<ספי זינגר: יש בינינו הסכמות והבנות.
<ספי זינגר: זה חורג מההבנות.
דוד רותם: אני חושב שאתה עכשיו מדבר לא בדעתה של שרת המשפטים.
דוד רותם: היא לא הסמיכה אותך ל - - -
<ספי זינגר: אני מדבר על דעת הגורמים המקצועיים אצלנו.
<ספי זינגר: אני לא דיברתי עם שרת המשפטים בעניין הזה.
דוד רותם: יכול להיות – הגורמים המקצועיים,
קארין אלהרר: אני רוצה לחדד – אין פה שום חריגה מההסכמות ואני רוצה גם להבהיר למה.
קארין אלהרר: המטרה של ההצעה הזו היא בעצם לגרום למצב שבו החייב ישלם.
קארין אלהרר: אם החייב היה משלם כנראה שלא היינו נדרשים בכלל לסעיף החוק.
קארין אלהרר: הבעיה מתקיימת כאשר החייב משתמט מתשלום החוב שלו, זו הנקודה.
קארין אלהרר: אני רוצה לחדד ולהבהיר לחייב ולממונים, לכונס ולנאמן ולמי שנמצא בתמונה, שהוא חייב לשלם את החוב הזה, ומישהו צריך להודיע לאישה.
קארין אלהרר: הרי איך ההצעה הזו בכלל נולדה?
קארין אלהרר: ההצעה נולדה ממצב שאישה, אמרו לה – החייב כרגע בהליך כינוס, ולכן לא תקבלי כסף.
קארין אלהרר: היתה רק הנחיה של בתי המשפט והם לא תמיד פעלו לפי ההנחיה.
קארין אלהרר: אני בסך הכל רוצה לוודא שקושרים את כל הקצוות ושבאמת ההנחיה הזו תבוצע.
קארין אלהרר: אני לא רואה בזה חריגה מסמכות.
<ספי זינגר: זו לא הצעת החוק זה לא מה שהוסכם.
דוד רותם: אני אוסיף את זה להצעת החוק ואם אתם רוצים תצביעו נגד.
<ספי זינגר: זה לא מה שתואם.
דוד רותם: אז אני מתאם את זה עכשיו.
דוד רותם: אני לא כל דבר - - -
<ספי זינגר: זה גם מעלה שאלות הרבה יותר רחבות – למה הכונס לא צריך להודיע לכל הנושים?
קארין אלהרר: סליחה, כי היא חוב מוגן.
קארין אלהרר: מזונות זה חוב מוגן.
דוד רותם: אני מצביע ומחליט ואתם רק יכולים להגיש הסתייגות, ותגישו.
קארין אלהרר: הוא שאל שאלה למה זה ולא חובות אחרים - כי מזונות ילדים זה חוב מוגן.
<ספי זינגר: נושים לא מוגנים – פחות צריך להודיע להם?
<ספי זינגר: גם כן צריך להודיע להם.
דוד רותם: אם שרת המשפטים תרצה – שתגיש הסתייגות.
<ספי זינגר: בכל מקרה אם כן – אנחנו נבקש שהחובה תהיה קודם כל על החייב.
<ספי זינגר: גם אם אתם רוצים לנסח את זה.
<ספי זינגר: החובה – קודם כל החייב.
<ספי זינגר: אנחנו קודם כל מתנגדים לזה, אבל גם אם כן אנחנו נבקש שהחובה תהיה קודם כל על החייב, ובמידה והחייב לא ימלא את חובתו – שהכונס הרשמי או המנהל המיוחד יעשה את זה.
<ספי זינגר: זו לא צריכה להיות התפרקות של החייב מחובותיו.
קארין אלהרר: אבל זה בדיוק העניין, איך נדע שהחייב לא הודיע?
<ספי זינגר: המנהל המיוחד מפקח עליו.
<ספי זינגר: שישלח לו הודעה שהוא - - -
קארין אלהרר: המנהל המיוחד מלווה אותו בחיי היום יום?
קארין אלהרר: הוא יודע למי הוא מודיע ועם מי הוא מדבר?
דוד רותם: לא, אנחנו נכתוב שצריך לכתוב העתק למנהל המיוחד, ואם המנהל המיוחד לא קיבל העתק אז הוא צריך להודיע.
<ניצן רוזנברג: אבל זה אומר שאתם רוצים לא להטיל את החובה על המנהל המיוחד, אלא על החייב, שזה המצב כרגע, שזה אומר שעדיין אנחנו משאירים את הקשר בין החייב לזכאית למזונות, ולא מנתקים אותו.
דוד רותם: אני לא רוצה לנתק את הקשר.
דוד רותם: הוא החייב וזו אשתו.
<ספי זינגר: הוא החייב.
<ספי זינגר: אדם חייב לאנשים.
<ספי זינגר: המינימום שהוא יהיה חייב להודיע להם שנפתח נגדו הליך.
אלעזר שטרן: זה חלק מהבעיה, בגלל הסוג המיוחד של החוב הזה.
<ספי זינגר: אז תעשו עליו איזה פיקוח, אבל אל תפרקו אותו מההתחייבות שלו.
דוד רותם: תגישו על זה הסתייגות.
דוד רותם: אני רוצה לראות את שרת המשפטים מגישה את ההסתייגות הזאת.
<דורית ואג: עד יום שני בצהריים וזה צריך להיות בחתימתה.
<ניצן רוזנברג: אני אקרא: "הצעת חוק לתיקון פקודת פשיטת הרגל (מס' 8), (הקצבה לזכאי למזונות), התשע"ד–2014 תיקון סעיף 128 1.
<ניצן רוזנברג: בפקודת פשיטת הרגל [נוסח חדש], התש"ם-1980, בסעיף 128 – (א) בסעיף קטן (א), לפני "לפי בקשתו" יבוא "ניתן צו כינוס, רשאי בית המשפט,", במקום "מפושט הרגל" יבוא "מחייב", המילים "רשאי בית המשפט" – יימחקו, ובמקום "פושט הרגל" יבוא "החייב".
<ניצן רוזנברג: (ב) אחרי סעיף קטן (ג) יבוא: "(ד) המנהל המיוחד, ימסור לזכאי למזונות כאמור בסעיף קטן (א) הודעה על מתן צו הכינוס ועל זכאותו להגיש בקשה לבית המשפט כאמור בסעיף זה.
<ניצן רוזנברג: "."
דוד רותם: תודה, התקבל פה אחד.
דוד רותם: אני אומר שוב – עד יום שני בצהריים, השרה יכולה להגיש הסתייגות.
דוד רותם: אני רוצה לראות שהיא תגיש הסתייגות על חיוב במזונות.
דוד רותם: על סדר היום - הצעת חוק חוזה הביטוח (תיקון מס' 6) (התיישנות ממועד זכות התביעה), התשע"ד-2014 של חבר הכנסת מאיר שטרית, הכנה לקריאה שניה ושלישית.
דוד רותם: למשרד המשפטים יש הערות?
דוד רותם: ללשכת עורכי הדין?
<רועי נתן: עו"ד יראון פסטינגר הוא נציג פורום הנזיקין הארצי של הלשכה, והוא היה אמור להגיע בזמן אבל הוא מתעכב בדיון במחוזי.
<רועי נתן: הוא ביקש שמלבד נייר העמדה שצירפנו, וכמו שניתן לראות אנחנו מברכים על היוזמה של ההצעה וחושבים שהדבר הטוב ביותר והרצוי הוא להאריך את תקופת ההתיישנות ל 7 שנים ולא להסתמך על מועד ההתיישנות שזה דבר פלואידי השנוי במחלוקת.
<רועי נתן: אי אפשר לבסס התיישנות על מחלוקת, ולכן ההצעה של פורום הנזיקין של לשכת עורכי הדין היא לקבוע תקופת התיישנות שקבועה בחוק ל 7 שנים.
<רועי נתן: ביססנו גם את הדברים שלנו על פסיקת בית המשפט העליון, צירפנו את זה בצורה מאד מסודרת – מתי מועד קביעת הנכות.
<רועי נתן: לכן נבקש גם את ההתייחסות מבחינה משפטית, האם ההצעה עומדת לאור הדברים שנאמרו בפסק הדין בבית המשפט העליון.
דוד רותם: מה עמדת חברות הביטוח?
<שמואל מלכיס: בדבר אחד אנחנו מסכימים עם לשכת עורכי הדין שצריך להיות מועד חד חד ערכי.
<שמואל מלכיס: המועד החד ערכי, לדעתנו, הוא מועד קרות מועד הביטוח.
<שמואל מלכיס: אנחנו מוכנים להציע שתקופת ההתיישנות תישאראמנם 3 שנים.
<שמואל מלכיס: יש לנו נוסח שהגשנו - - -
<נעמה מנחמי: למי?
<שמואל מלכיס: הגשנו לחבר הכנסת שטרית, חשבנו שהגענו אתו להסכמה, אבל אני רואה שלא כל כך הגענו.
<שמואל מלכיס: מה שאנחנו אומרים – שתוארך תקופת ההתיישנות בשנתיים נוספות לאחר חלוף 3 השנים מקרות מקרה הביטוח, ובלבד שנמסרה הודעה על קרות מקרה הביטוח במהלך 3 השנים מקרות מקרה הביטוח.
<שמואל מלכיס: כלומר, חברת הביטוח מצד אחד יכולה לכלכל את מעשיה, כיוון שהיא קיבלה הודעה.
<שמואל מלכיס: העיקרון של קרות מקרה הביטוח, המועד שממנו מתחילה להימנות תקופת ההתיישנות – נשמר, וכחובה תהיה על חברת הביטוח להעניק שנתיים נוספות, וסך הכל תהיה תקופת התיישנות של 5 שנים, אבל העיקרון של ההתיישנות כ 3 שנים – יישמר.
<שמואל מלכיס: כלומר, אנחנו שומרים על העיקרון של חוק חוזה הביטוח, באופן כזה שמצד אחד המבוטח, כדבר מובן מאליו, יכול להגיע לתקופת התיישנות של חמש שנים בתנאי שהוא נותן הודעה, ולדעתי זה לא עניין מסובך, כיוון שהיום, בניגוד לתקופות אחרות – חברת הביטוח מודיעה למבוטח בכל התקשרות אתו על קיומה של התיישנות, מסבירה לו מה משמעות ההתיישנות, שההתיישנות נעצרת רק עם הגשת תביעה לבית המשפט, ולמעשה ההתיישנות היא היום בידיעת המבוטח יותר מאשר בכל תקופה אחרת.
<שמואל מלכיס: לכן נראה לי רק אבסורד לנסות להאריך את ההתיישנות מעבר לתקופה שנקבעה בחוק כי היום התנאים שונים והרבה יותר קלים למבוטח.
אורי מקלב: נראה לי שחל עליכם חוק ההתיישנות.
אורי מקלב: אתם מיושנים, אתם לא יודעים שהיום - - -זה עולם אחר, אדוני, מציע החוק.
מאיר שטרית: אני רוצה להתייחס.
מאיר שטרית: קודם כל, אני מודה לוועדה על הטיפול הזריז בחוק, ואני מעריך את זה מאד.
מאיר שטרית: בדרך כלל חוקים לוקחים בכנסת לפעמים חודשים, בגלל עומס של עבודה, ואני מאד מעריך את הזמן שהוועדה מקדישה לזה.
מאיר שטרית: לתשומת לב היושב ראש, בעקבות הישיבה הקודמת נפגשתי עם נציג חברות הביטוח מתוך ניסיון להגיע להסכמה.
מאיר שטרית: הצעתי להם בדיון שאני בדיון שאני מוכן לקבוע תקופת התיישנות של 5 שנים במקום הנוסח הקיים היום, עד התגבשות הנכות, כדי לקבוע מסמרות.
מאיר שטרית: אני הבנתי שקיבלו את זה.
מאיר שטרית: להפתעתי הבוקר, כנראה לא קראתי את הנייר שהם שלחו לי, לפרטיו, ואני מבין שהם לא מקבלים את זה, והם חוזרים לתיקון המקורי ולכן אין לנו שום הסכמה.
מאיר שטרית: יחד עם זאת אני מקבל את ההצעה של לשכת עורכי הדין, אני מציע ללכת על 7 שנים התיישנות, כמו בביטוח רגיל, זה מסדר את העניין הזה בצורה מסודרת.
דוד רותם: נקרא את הנוסח.
<נעמה מנחמי: אנחנו בעצם קוראים את נוסח כפי שעבר בקריאה הראשונה, לפי מה שהבנתי פה אין רצון לשנות ממנו: "הצעת חוק חוזה הביטוח (תיקון מס' 6) (התיישנות ממועד זכות התביעה), התשע"ד-2014 תיקון סעיף 31 1.
<נעמה מנחמי: בחוק חוזה הביטוח, התשמ"א-1981 (להלן – החוק העיקרי), בסעיף 31 בסופו יבוא "ואולם אם עילת התביעה היא בשל נכות שנגרמה למבוטח ממחלה או מתאונה, תימנה תקופת ההתיישנות מיום שקמה למבוטח זכות לתבוע תגמולי ביטוח לפי תנאי חוזה הביטוח".
<נעמה מנחמי: תחולה 2.
<נעמה מנחמי: הוראות סעיף 31 לחוק העיקרי, כנוסחו בסעיף 1 לחוק זה, יחולו על עילת תביעה בשל נכות שנגרמה ממחלה או מתאונה שטרם התיישנה לפי הדין שחל עליה ערב יום תחילתו של חוק זה".
<רועי נתן: אז במקום "מיום קרות" הוא הציע – 7 שנים.
דוד רותם: אני לא משנה את תקופת ההתיישנות עכשיו.
<שמואל מלכיס: יש עוד הערה אחת – בדברי ההסבר לחוק מובהר כי הצעת חוק זו לא נועדה לחול על ביטוח לפי פקודת רכב מנועי נוסח חדש, התש"ל-1970 או ביטוח אחריות כמשמעותו בסעיף 65 לחוק חוזה הביטוח.
<שמואל מלכיס: אנחנו מבקשים שהדברים האלה שמוסברים בדברי ההסבר ייכנסו לחוק עצמו.
<נעמה מנחמי: אנחנו לא כותבים ככה חוקים.
<שמואל מלכיס: למה, אין תחולה לחוקים?
<קריאה: אז אולי שתהיה התבטאות לפרוטוקול של הוועדה - - -
דוד רותם: יש את זה בדברי ההסבר, למה צריך את זה?
<רני נויבואר: אנחנו מוכנים להקריא את זה לפרוטוקול.
<רני נויבואר: אנחנו גם בהסכמתה של הוועדה, כמובן, אמרנו גם אז, שאנחנו חושבים שזה לא חל על ביטוח לפי פקודת ביטוח רכב מנועי, ולא על ביטוח אחריות.
<רני נויבואר: אנחנו חושבים שמה שכתוב כאן זה בשל נכות שנגרמה למבוטח, לכן זה לא רלבנטי ביטוח אחריות, כי הנכות נגרמה למבוטח, ובביטוח אחריות הנכות נגרמה לניזוק, ולכן זה לא רלבנטי.
<רני נויבואר: אנחנו חושבים שזה גם לא רלבנטי לפי פקודת רכב מנועי, ששם ההסדרים הם שונים בתכלית.
<רני נויבואר: יש שם 7 שנות התיישנות.
דוד רותם: מי בעד אישור החוק לקריאה שניה ושלישית?
דוד רותם: תודה רבה, אושר פה אחד, הישיבה נעולה.
דוד רותם: רבותיי, אני מתחיל בהסתייגות הראשונה.
אורית סטרוק: בוקר טוב, חודש טוב.
אורי מקלב: וכמה מילים על החגיגה הדמוקרטית של ממשלת ישראל אתה לא אומר?
אורי מקלב: הרי אתה החתן.
אורי מקלב: ככה אתה מנסה במחשכים לעשות.
אורי מקלב: ..? תגיד על מה אתה מצביע.
דוד רותם: אני מתחיל בהסתייגות הראשונה, של חבר הכנסת דב חנין.
ג'מאל זחאלקה: על איזה חוק?
<סיגל קוגוט: על חוק הבחירות.
<סיגל קוגוט: על אחוז החסימה ומימון מפלגות.
דב חנין: זו הסתייגות חשובה, היא מגדירה את מטרת החוק, שהיא לשבש את מערכות המשילות בישראל, להחליש את הכנסת, להדיר ממנה ערבים וקבוצות מיעוט נוספות - -
דוד רותם: מי בעד ההסתייגות - - -
דב חנין: - - לצמצם את השתתפות הציבור בפוליטיקה - - -
דוד רותם: לא, לא, לא, דב, אתה לא מסביר עכשיו, עכשיו אני מצביע.
דב חנין: אני רק מקריא.
דוד רותם: אתה לא מקריא כלום.
אורי מקלב: ממה אתה מתבייש?
יחיאל חיליק בר: זה חלק מהשינוי הדמוקרטי – לא דנים לפני הצבעה.
דוד רותם: אני עכשיו מצביע.
דוד רותם: שירים את ידו.
יחיאל חיליק בר: אנחנו לא יודעים מה ההסתייגות.
ג'מאל זחאלקה: מה ההסתייגות?
<סיגל קוגוט: ההסתייגות מונחת בפניכם, בעמוד 3, לא צריך להקריא אותה, הנוסח נשלח אליכם.
יחיאל חיליק בר: סליחה, אנחנו רוצים לקרוא את ההסתייגות.
<סיגל קוגוט: לא צריך לקרוא את הנוסח - - -
ג'מאל זחאלקה: לא, אתמול היה דיון להסברה - - -
<סיגל קוגוט: סליחה, לא, קראתם את זה.
ג'מאל זחאלקה: לקרוא את ההסתייגות.
<דורית ואג: הצבעה בעד הסתייגות 1 – 6 נגד ההסתייגות – 7 הסתייגות 1 נדחתה.
אורי מקלב: אפשר לדעת מי מצביע?
אורי מקלב: סליחה, אדוני, אני רוצה לדעת מי החברים, אי אפשר לעבור ככה את החוק הזה, אני רוצה לדעת את הרשימה של מי יכול להצביע ומי לא יכול, מי חבר ומי לא חבר.
אורי מקלב: יש כאן רוב לא מובן.
אורי מקלב: רגע, אדוני, גם זה לא?
דב חנין: אי אפשר לדעת מה קורה, מי הצביע, מי לא הצביע.
דוד רותם: מי שמצביע זה - - -
אורי מקלב: דמוקרטיה.
דוד רותם: מי שמצביע זה דוד רותם, קארין אלהרר, זחאלקה ג'מאל, יריב לוין, מועלם-רפאלי שולי, מזרחי משה, מיכאלי אברהם, מיכאלי מרב – סליחה, חיליק בר במקומה, מקלב אורי, אורית סטרוק, אברהים צרצור, הופמן במקום עדי, ושטרית במקום שטרן אלעזר.
אורי מקלב: אז עכשיו אני מבקש את ההצבעה מהתחלה.
אברהם מיכאלי: והצבעות שמיות.
אורי מקלב: זה לא יכול להיות ככה.
דוד רותם: רבותיי, אני ממשיך לקרוא, אני עובר ל - - -
אברהם מיכאלי: אדוני היושב-ראש, הצבעות שמיות.
דוד רותם: אין שמיות, אני לא נותן הצבעות שמיות.
דוד רותם: אני עובר להסתייגות מספר 2, מי בעד?
ג'מאל זחאלקה: על מה?
ג'מאל זחאלקה: לא שמענו.
<סיגל קוגוט: מי בעד הסתייגות 2.
דוד רותם: מי בעד הסתייגות 2?
<תמי ברנע: שבעה.
<תמי ברנע: הצבעה בעד הסתייגות 2 – 5 נגד ההסתייגות – 7 הסתייגות 2 נדחתה.
ג'מאל זחאלקה: אנחנו שישה, אז למה חמש?
<דורית ואג: כי מישהו לא הצביע.
ג'מאל זחאלקה: אדוני, הייתה טעות, צריך להיות שישה.
<סיגל קוגוט: חבר הכנסת מיכאלי לא הרים את היד.
<תמי ברנע: לא ראינו.
<קריאות: הוא הצביע.
אברהם מיכאלי: תראו איזה בלגאן פה.
אברהם מיכאלי: ביקשתי שמית, הוא לא מקשיב.
דוד רותם: אני לא אתן לך שמית, חבל על הזמן שלך.
אברהם מיכאלי: כי אתה רוצה שיהיה בלגאן.
דוד רותם: אני לא רוצה שמית.
דב חנין: זו ההסתייגות של פרופסור דיסקין, מאוד כדאי להצביע בעדה.
<תמי ברנע: חמישה.
ג'מאל זחאלקה: שישה.
<תמי ברנע: שישה.
<דורית ואג: אז תרימו ידיים.
<דורית ואג: רבותיי, אם אתם לא מרימים ידיים אנחנו לא סופרות, שיהיה ברור.
<תמי ברנע: הצבעה בעד הסתייגות 3 – 6 נגד ההסתייגות – 7 הסתייגות 3 נדחתה.
דוד רותם: מי בעד הסתייגות 4?
<תמי ברנע: הצבעה בעד הסתייגות 4 – 6 נגד ההסתייגות – 7 הסתייגות 4 נדחתה.
דוד רותם: תודה רבה, ההסתייגות לא התקבלה.
דוד רותם: אני עובר להסתייגות 5.
<תמי ברנע: הצבעה בעד הסתייגות 5 – 6 נגד ההסתייגות – 7 הסתייגות 5 נדחתה.
דוד רותם: אני עובר לחלופין א', מי בעד ההסתייגות?
<תמי ברנע: הצבעה בעד הסתייגות לחלופין א' – 6 נגד ההסתייגות – 7 הסתייגות לחלופין א' נדחתה.
דוד רותם: לחלופין ב', מי בעד ההסתייגות?
<תמי ברנע: הצבעה בעד הסתייגות לחלופין ב' – 6 נגד ההסתייגות – 7 הסתייגות לחלופין ב' נדחתה.
דוד רותם: לחלופין ג', מי בעד ההסתייגות?
<תמי ברנע: הצבעה בעד הסתייגות לחלופין ג' – 6 נגד ההסתייגות – 7 הסתייגות לחלופין ג' נדחתה.
דוד רותם: לחלופין ד', מי בעד ההסתייגות?
<תמי ברנע: הצבעה בעד הסתייגות לחלופין ד' – 6 נגד ההסתייגות – 7 הסתייגות לחלופין ד' נדחתה.
ג'מאל זחאלקה: למה לא ספרתם את שולי?
דוד רותם: רבותיי, לחלופין ה' - - -
אורי מקלב: - - - לא מצביעים.
אורי מקלב: גם אני יכול להגיד סתם "שבעה" ו"שישה" בלי לספור.
דוד רותם: רבותיי, לחלופין ה', מי בעד ההסתייגות?
<תמי ברנע: הצבעה בעד הסתייגות לחלופין ה' – 6 נגד ההסתייגות – 7 הסתייגות לחלופין ה' נדחתה.
דוד רותם: לחלופין ו', מי בעד ההסתייגות?
<תמי ברנע: הצבעה בעד הסתייגות לחלופין ה' – 6 נגד ההסתייגות – 7 הסתייגות לחלופין נדחתה.
דוד רותם: גם ההסתייגות הזאת לא נתקבלה.
דוד רותם: מי בעד הסתייגות מס' 6?
דוד רותם: שירים את ידו?
<תמי ברנע: הצבעה בעד הסתייגות 6 – 6 נגד ההסתייגות – 7 הסתייגות 6 נדחתה.
ג'מאל זחאלקה: כבוד היושב-ראש, הצבעה של שבעה נגד שישה היא בניגוד גמור למדיניות של ועדת החוקה בעשרים השנים האחרונות, של לא לעשות שינויים כאלה בלי הסכמה רחבה.
ג'מאל זחאלקה: יש כאן - - -
דוד רותם: אני קובע עכשיו - - -
ג'מאל זחאלקה: אני מציע שנגיע להסכמה.
ג'מאל זחאלקה: אני מציע לך, בוא נגיע להסכמה.
ג'מאל זחאלקה: אתה לא רוצה הסכמות.
דוד רותם: הסתייגות מס' 7, מי בעד?
דב חנין: זו הסתייגות של אורית סטרוק, מאוד כדאי לתמוך בה.
יחיאל חיליק בר: אורית, אנחנו תומכים בך.
יחיאל חיליק בר: את לא תומכת בעצמך?
אורי מקלב: את מצביעה נגד עצמך?
אורי מקלב: אני לא מבין דבר כזה.
<תמי ברנע: הצבעה בעד הסתייגות 7 – 6 נגד ההסתייגות – 7 הסתייגות 7 נדחתה.
דוד רותם: הסתייגות 8, מי בעד?
<תמי ברנע: הצבעה בעד הסתייגות 8 – 6 נגד ההסתייגות – 7 הסתייגות 8 נדחתה.
ג'מאל זחאלקה: אין לך הסכמה רחבה, יש לך רק רוב מזדמן פה.
דוד רותם: הסתייגות 9, מי בעד?
<תמי ברנע: הצבעה בעד הסתייגות 9 – 6 נגד ההסתייגות – 7 הסתייגות 9 נדחתה.
דוד רותם: הסתייגות 10, מי בעד?
<תמי ברנע: הצבעה בעד הסתייגות 10 – 6 נגד ההסתייגות – 7 הסתייגות 10 נדחתה.
דוד רותם: מי בעד הסתייגות 11?
<תמי ברנע: הצבעה בעד הסתייגות 11 – 6 נגד ההסתייגות – 7 הסתייגות 11 נדחתה.
דוד רותם: רבותיי, 12, מי בעד ההסתייגות?
<תמי ברנע: הצבעה בעד הסתייגות 12 – 6 נגד ההסתייגות – 7 הסתייגות 12 נדחתה.
דוד רותם: 13, מי בעד ההסתייגות?
<תמי ברנע: הצבעה בעד הסתייגות 13 – 6 נגד ההסתייגות – 7 הסתייגות 13 נדחתה.
דוד רותם: 14, מי בעד ההסתייגות?
<תמי ברנע: הצבעה בעד הסתייגות 14 – 6 נגד ההסתייגות – 7 הסתייגות 14 נדחתה.
דוד רותם: 15, מי בעד ההסתייגות?
<תמי ברנע: הצבעה בעד הסתייגות 15 – 6 נגד ההסתייגות – 7 הסתייגות 15 נדחתה.
דוד רותם: 16, מי בעד ההסתייגות?
<תמי ברנע: הצבעה בעד הסתייגות 16 – 6 נגד ההסתייגות – 7 הסתייגות 16 נדחתה.
דוד רותם: 17, מי בעד ההסתייגות?
<תמי ברנע: הצבעה בעד הסתייגות 17 – 6 נגד ההסתייגות – 7 הסתייגות 17 נדחתה.
דוד רותם: 18, מי בעד ההסתייגות?
<תמי ברנע: הצבעה בעד הסתייגות 18 – 6 נגד ההסתייגות – 7 הסתייגות 18 נדחתה.
דוד רותם: תודה, ההסתייגות לא התקבלה.
דוד רותם: 19, מי בעד ההסתייגות?
<תמי ברנע: הצבעה בעד הסתייגות 19 – 6 נגד ההסתייגות – 7 הסתייגות 19 נדחתה.
דוד רותם: 20, מי בעד ההסתייגות?
<תמי ברנע: הצבעה בעד הסתייגות 20 – 6 נגד ההסתייגות – 7 הסתייגות 20 נדחתה.
דוד רותם: תודה רבה, ההסתייגות לא נקבלה.
דוד רותם: 21, מי בעד ההסתייגות?
<תמי ברנע: הצבעה בעד הסתייגות 21 – 6 נגד ההסתייגות – 7 הסתייגות 21 נדחתה.
אורי מקלב: אני מבקש רביזיה בסעיף הזה.
<סיגל קוגוט: כתבתי, תמשיך.
דוד רותם: כל הרביזיות יידונו בשלב אחד.
אברהם מיכאלי: יש פה 50 הסתייגויות – יש 50 רביזיות.
דוד רותם: 22, מי בעד ההסתייגות?
<תמי ברנע: הצבעה בעד הסתייגות 22 – 6 נגד ההסתייגות – 7 הסתייגות 22 נדחתה.
דוד רותם: 23, מי בעד ההסתייגות?
<תמי ברנע: הצבעה בעד הסתייגות 23 – 6 נגד ההסתייגות – 7 הסתייגות 23 נדחתה.
דוד רותם: 24, מי בעד ההסתייגות?
<תמי ברנע: הצבעה בעד הסתייגות 24 – 6 נגד ההסתייגות – 7 הסתייגות 24 נדחתה.
דוד רותם: 25, מי בעד ההסתייגות?
<תמי ברנע: הצבעה בעד הסתייגות 25 – 6 נגד ההסתייגות – 7 הסתייגות 25 נדחתה.
דוד רותם: 26, מי בעד ההסתייגות?
<תמי ברנע: הצבעה בעד הסתייגות 26 – 6 נגד ההסתייגות – 7 הסתייגות 26 נדחתה.
דוד רותם: סעיף 27, מי בעד ההסתייגות?
<תמי ברנע: הצבעה בעד הסתייגות 27 – 6 נגד ההסתייגות – 7 הסתייגות 27 נדחתה.
דוד רותם: 28, מי בעד ההסתייגות?
<תמי ברנע: הצבעה בעד הסתייגות 28 – 6 נגד ההסתייגות – 7 הסתייגות 28 נדחתה.
דוד רותם: 29, מי בעד ההסתייגות?
<תמי ברנע: הצבעה בעד הסתייגות 29 – 6 נגד ההסתייגות – 7 הסתייגות 29 נדחתה.
דוד רותם: 30, מי בעד ההסתייגות?
<תמי ברנע: הצבעה בעד הסתייגות 30 – 6 נגד ההסתייגות – 7 הסתייגות 30 נדחתה.
דוד רותם: 31, מי בעד ההסתייגות?
<תמי ברנע: הצבעה בעד הסתייגות 31 – 6 נגד ההסתייגות – 7 הסתייגות 31 נדחתה.
דוד רותם: 32, מי בעד ההסתייגות?
<תמי ברנע: הצבעה בעד הסתייגות 32 – 6 נגד ההסתייגות – 7 הסתייגות 32 נדחתה.
דוד רותם: 33, מי בעד ההסתייגות?
<תמי ברנע: הצבעה בעד הסתייגות 33 – 6 נגד ההסתייגות – 7 הסתייגות 33 נדחתה.
דוד רותם: תודה, ההסתייגות לא נתקבלה.
דוד רותם: 34, מי בעד ההסתייגות?
<תמי ברנע: הצבעה בעד הסתייגות 34 – 6 נגד ההסתייגות – 7 הסתייגות 34 נדחתה.
דוד רותם: 35, מי בעד ההסתייגות?
<תמי ברנע: הצבעה בעד הסתייגות 35 – 6 נגד ההסתייגות – 7 הסתייגות 35 נדחתה.
<דורית ואג: מיכאלי לא מצביע.
<דורית ואג: מיכאלי, מה קורה?
דוד רותם: סעיף 36, מי בעד ההסתייגות?
<תמי ברנע: הצבעה בעד הסתייגות 36 – 6 נגד ההסתייגות – 7 הסתייגות 36 נדחתה.
דוד רותם: 37, מי בעד ההסתייגות?
<תמי ברנע: הצבעה בעד הסתייגות 37 – 6 נגד ההסתייגות – 7 הסתייגות 37 נדחתה.
מאיר שטרית: אורית.
אורי מקלב: היא כבר קודם לא הצביעה.
אורי מקלב: אני מסתכל על כמה הצבעות, אבל לא משנה.
<דורית ואג: אנחנו גם עליכם שמים לב.
דוד רותם: רבותיי, 38, מי בעד ההסתייגות?
<תמי ברנע: הצבעה בעד הסתייגות 38 – 6 נגד ההסתייגות – 7 הסתייגות 38 נדחתה.
דוד רותם: 39, מי בעד ההסתייגות?
<תמי ברנע: הצבעה בעד הסתייגות 39 – 6 נגד ההסתייגות – 7 הסתייגות 39 נדחתה.
דוד רותם: 40, מי בעד ההסתייגות - - -
<קריאות: רגע, רגע, רגע - - -
<עליזה בראשי: אורית, לאן את הולכת?
ג'מאל זחאלקה: לא מפסיקים הצבעות.
דוד רותם: אני אפסיק מתי שאני רוצה.
אורי מקלב: ה-אס.
אורי מקלב: אס של - - - הגיע אליה.
אורי מקלב: תכף הוא יגיע, יש קצת דיליי.
שולי מועלם-רפאלי: חברים, לא לדאוג.
ג'מאל זחאלקה: אני מציע הפסקת קפה.
אברהם מיכאלי: איזה הפסקה, שימשיך להצביע.
אורי מקלב: עליזה, תגידי לנו בקול.
דב חנין: שולי, לא קיבלת אס.
דב חנין: אם.
דב חנין: אס?
שולי מועלם-רפאלי: האמת, לא.
מאיר שטרית: היושב-ראש, גם שש-שש זה לא עובר.
אורי מקלב: מה זה משנה אם זה שבע-שש או לא, זו אותה חוסר דמוקרטיה.
דוד רותם: אבל אני מעדיף שזה יהיה שבע.
אברהם מיכאלי: שש-שש?
אברהם מיכאלי: בושה לדמוקרטיה.
דב חנין: כך משנים את סדרי הממשל בישראל, במערכת של הצבעות אוטומטיות, ההצבעות של חברי הכנסת לא נרשמות, מרימים ידיים, מורידים ידיים – ככה משנים את סדרי השלטון במדינת ישראל, ככה משנים את השיטה, ולזה גם קוראים "משילות".
דב חנין: לזה גם קוראים משילות.
ג'מאל זחאלקה: רוב כוחני.
דב חנין: רוב כוחני, שלא יודע למה הוא מצביע.
דב חנין: הם אפילו לא יודעים על מה הם מצביעים פה.
יחיאל חיליק בר: הוא עושה לך טובה, הוא מכין אותך למשילות.
דב חנין: אני מנצל את הרגע הזה כדי לומר לכם, עמיתי חברי הכנסת, שזה לדעתי רגע של שפל בהיסטוריה של ועדת החוקה.
דב חנין: ועדת החוקה, שכמו שנאמר פה קודם על ידי חבר הכנסת זחאלקה, לאורך הרבה שנים מקפידה על עבודה ברוח של יצירת הסכמות הדדיות לאורך זמן - -
דוד רותם: אי אפשר להביא אותך להסכמות, אתה הרי נגד הכול.
דב חנין: - - מקדמת הצעת חוק מהפכנית - - -
דב חנין: רוב דחוק של הקואליציה, מהלך כוחני.
דב חנין: חברי הכנסת אפילו לא יודעים על מה הם מצביעים, מי בעד, מי נגד.
דב חנין: ככה דוחים עשרות הסתייגויות לגופו של עניין - - -
קארין אלהרר: טוב, אחרי שחבר הכנסת חנין קיבל את ה - - -
דב חנין: חברים, לא זו הדרך לשנות את השיטה.
דב חנין: לא זו הדרך לשנות את השיטה.
אברהם מיכאלי: איפה הבית היהודי, לא הבנתי.
דב חנין: איפה הבית היהודי, זו גם שאלה.
דב חנין: חברת הכנסת מועלם, אני אשאל אותך למה הצבעת נגד הסתייגות - - -
דוד רותם: רבותיי, אני ממשיך.
דוד רותם: הסתייגות מס' 40, מי בעד ההסתייגות?
<תמי ברנע: הצבעה בעד הסתייגות 40 – 5 נגד ההסתייגות – 6 הסתייגות 40 נדחתה.
דוד רותם: 41, מי בעד ההסתייגות?
<תמי ברנע: הצבעה בעד הסתייגות 41 – 5 נגד ההסתייגות – 6 הסתייגות 41 נדחתה.
דוד רותם: סעיף 42, מי בעד ההסתייגות?
<תמי ברנע: הצבעה בעד הסתייגות 42 – 5 נגד ההסתייגות – 6 הסתייגות 42 נדחתה.
דוד רותם: 43, מי בעד ההסתייגות לסעיף 43?
<תמי ברנע: הצבעה בעד הסתייגות 43 – 6 נגד ההסתייגות – 7 הסתייגות 43 נדחתה.
דוד רותם: 44, מי בעד ההסתייגות?
<תמי ברנע: הצבעה בעד הסתייגות 44 – 6 נגד ההסתייגות – 7 הסתייגות 44 נדחתה.
דוד רותם: 45, מי בעד ההסתייגות?
<תמי ברנע: הצבעה בעד הסתייגות 45 – 6 נגד ההסתייגות – 7 הסתייגות 45 נדחתה.
דוד רותם: 46, מי בעד ההסתייגות?
<תמי ברנע: הצבעה בעד הסתייגות 46 – 6 נגד ההסתייגות – 7 הסתייגות 46 נדחתה.
דוד רותם: 47, מי בעד ההסתייגות?
<תמי ברנע: הצבעה בעד הסתייגות 47 – 6 נגד ההסתייגות – 7 הסתייגות 47 נדחתה.
דוד רותם: 48, מי בעד ההסתייגות?
<תמי ברנע: הצבעה בעד הסתייגות 48 – 5 נגד ההסתייגות – 7 הסתייגות 48 נדחתה.
דוד רותם: 49, מי בעד ההסתייגות?
<תמי ברנע: הצבעה בעד הסתייגות 49 – 6 נגד ההסתייגות – 7 הסתייגות 49 נדחתה.
דוד רותם: 50, מי בעד ההסתייגות?
<תמי ברנע: הצבעה בעד הסתייגות 50 – 6 נגד ההסתייגות – 7 הסתייגות 50 נדחתה.
דוד רותם: רבותיי, מי בעד החוק כולו לקריאה שנייה ושלישית?
דב חנין: רגע, אתה לא רוצה לעבור סעיף-סעיף?
דוד רותם: אני עברתי על כל הסעיפים.
דב חנין: לא, לא עברת על שום סעיף.
דב חנין: לא, אני מבקש להצביע סעיף-סעיף.
דוד רותם: רבותיי, אני עברתי סעיף-סעיף על כל ההסתייגויות.
דוד רותם: מי בעד העברת החוק לקריאה שנייה ושלישית?
דב חנין: ההצבעה צריכה להיות - - -
ג'מאל זחאלקה: אי אפשר ככה, לא יכול להיות שבסעיף מסוים, גם אם לא התקבלו ה - - -
דב חנין: הדרישה שלנו היא להצביע סעיף-סעיף, אדוני היושב-ראש.
ג'מאל זחאלקה: אתה עושה משהו לא חוקי פה.
דוד רותם: בסדר, לא חוקי.
דוד רותם: בגלל זה יש לי יועצת משפטית.
אורי מקלב: אנחנו נלך על זה לבג"ץ.
<סיגל קוגוט: זה שיקול דעת, הוא לא חייב.
דוד רותם: רבותיי, מי בעד החוק בקריאה שנייה ושלישית?
<קריאות: לא שאלת מי נגד.
<תמי ברנע: הצבעה בעד אישור הצעת החוק – 7 נגד – 6 הצעת חוק הבחירות לכנסת (תיקון מס' 62), התשע"ג-2013 עברה לקריאה שנייה וקריאה שלישית.
דב חנין: לא צריך, כבר לא סופרים את מי שנגד.
יחיאל חיליק בר: הנגד נמחק ברגע זה.
דב חנין: הנגד נמחק, אין נגד יותר בפוליטיקה.
ג'מאל זחאלקה: לא הצבענו.
ג'מאל זחאלקה: לא שאלת מי נגד.
דוד רותם: שאלתי מי נגד.
דוד רותם: די, אחוז החסימה נגמר.
דב חנין: שום דבר לא נגמר עד שהוא לא נגמר.
דוד רותם: 1, מי בעד ההסתייגות?
משה מזרחי: בעד מה?
דב חנין: הסתייגויות לחוק היסוד.
<תמי ברנע: שישה בעד ושבעה נגד.
<תמי ברנע: הצבעה בעד הסתייגות 1 – 6 נגד ההסתייגות – 7 הסתייגות 1 נדחתה.
דוד רותם: סעיף 2, מי בעד ההסתייגות?
יחיאל חיליק בר: התבוננות בפלאפון זה נקרא הצבעה.
<תמי ברנע: הצבעה בעד הסתייגות 2 – 6 נגד ההסתייגות – 7 הסתייגות 2 נדחתה.
דוד רותם: סעיף 3, מי בעד ההסתייגות?
דוד רותם: סעיף 4, מי נגד?
דוד רותם: סליחה, סעיף 3, מי נגד?
דב חנין: לא צריך נגד, בשביל מה יש משילות?
דב חנין: אין נגד.
דוד רותם: סעיף 4, מי בעד ההסתייגות?
דוד רותם: לחלופין, מי בעד ההסתייגות?
<תמי ברנע: הצבעה בעד הסתייגות לחלופין – 6 נגד ההסתייגות – 7 הסתייגות לחלופין נדחתה.
דוד רותם: סעיף 5, מי בעד ההסתייגות?
דוד רותם: סעיף 6, מי בעד ההסתייגות?
דוד רותם: סעיף 7, מי בעד ההסתייגות?
דוד רותם: לחלופין א', מי בעד ההסתייגות?
דוד רותם: סעיף 8, מי בעד ההסתייגות?
דוד רותם: סעיף 9, מי בעד ההסתייגות?
דוד רותם: סעיף 20, מי בעד ההסתייגות?
דוד רותם: סליחה, 10.
דוד רותם: מי בעד 10?
דב חנין: 10, 20...
דב חנין: מספרים זה לא משהו היום.
דוד רותם: רבותיי, מי שלא ירים את היד לא ייספר.
יחיאל חיליק בר: אנחנו גם בעד 9 וגם בעד 10, אנחנו יודעים על מה אנחנו מצביעים.
אורי מקלב: שאחד מהמצביעים נגד יסביר מה ההסבר בסעיף הזה.
דוד רותם: מי בעד הסתייגות 10?
דוד רותם: סעיף 11, מי בעד ההסתייגות?
דוד רותם: סעיף 12, מי בעד ההסתייגות?
דוד רותם: סעיף 13, מי בעד ההסתייגות?
דוד רותם: מי בעד ההסתייגות 14?
<תמי ברנע: מי נגד?
דב חנין: כל הזמן שוכחים את הנגד.
דב חנין: עדיין מותר להצביע נגד – זה נכון לשעה 11:03.